Y Byd Mwslemaidd - Wicipedia

# Y Byd Mwslemaidd

### Oddi wrth Wicipedia, y gwyddoniadur rhydd.

Mae'r termau y Byd Mwslemaidd a'r Byd Islamaidd yn cyfeirio at y gymuned fyd-eang o ddilynwyr y grefydd Islam. Mae tua 1.4—1.6 biliwn o Fwslemiaid (rhai sy'n credu yn Islam) yn y byd. Ehangodd y Byd Mwslemaidd dros y blynyddoedd wrth i Islam ledaenu o'r Dwyrain Canol a Gogledd Affrica i weddill yr Affrig, Canolbarth Asia, isgyfandir India ac ynysfor Indonesia. O ganlyniad i allfudo, ceir cymunedau sylweddol o Fwslemiaid yn ninasoedd y Byd Gorllewinol, ond ni ystyrir rhain yn rhan o Fyd Islam.[1] Mae Mwslemiaid yn defnyddio'r enw Dar al-Islam (Arabeg : دار الإسلام ) - yn llythrennol "Tŷ Gostyngiad neu Heddwch" - i gyfeirio at y gwledydd sydd dan lywodraeth Islamaidd.

## [golygu] Byd Islam yng ngwleidyddiaeth gyfoes

Yn ystod yr ugeinfed ganrif, cynyddodd presenoldeb a dylanwad y Byd Gorllewinol ar y Byd Mwslemaidd. Mae union effeithiau'r Gorllewin yn ddadleuol, ond dywedir bod globaleiddio, rhyfeloedd, y defnydd o olew,[2] statws gwledydd Islamaidd fel gwledydd y Trydydd Byd,[2] a ffurfiad Gwladwriaeth Israel[1] i gyd wedi cael effeithiau negyddol ar y Byd Mwslemaidd. Mae'r digwyddiadau yma wedi cyfrannu'n sylweddol at derfysgaeth gan Fwslemiaid ar ddiwedd yr ugeinfed ganrif a dechrau'r unfed ganrif ar hugain (er bod agweddau eraill: gweler ffwndamentaliaeth Islamaidd a terfysgaeth eithafol Islamaidd). Hefyd yn y ddwy ganrif hyn, bu allfudiad o Fwslemiaid i wledydd y Gorllewin, sydd wedi cael effeithiau amrywiol ar y berthynas rhyngddynt a Gorllewinwyr.

## [golygu] Gweler hefyd

- Y Byd Arabaidd
- Y Byd Gorllewinol

## [golygu] Cyfeiriadau

1. ↑ 1.0 1.1 Microsoft Encarta Encyclopedia Standard 2005 – tudalen "Islam"
2. ↑ 2.0 2.1 "'Seren' Islam yng Nghaerdydd", BBC, 26 Ebrill, 2004.

Wedi dod o "http://cy.wikipedia.org../../../y/_/b/Y_Byd_Mwslemaidd_4b80.html"

Categorïau tudalen: Islam

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- فارسی
- Français
- עברית
- 日本語
- Simple English
- Suomi